google/wiki40b huggingface dataset:
Baňa (okres Stropkov)

Kultúra

Každoročne sa 14. septembra koná celofarská púť na sviatok Povýšenia sv. Kríža, ktorú organizuje Rímskokatolícky farský úrad v Stropkove. Začiatkom milénia sa v prvý septembrový týždeň uskutočnilo niekoľko ročníkov cyklistických pretekov o pohár Tesly Stropkov s cieľom pri turistickej chate nad obcou.
Šinzó Abe

Život

Abe sa narodil do politickej rodiny. Jeho starý otec Kan Abe bol poslancom parlamentu, jeho otec Šintaró Abe pôsobil v 80. rokoch 20. storočia ako minister zahraničných vecí vo vláde Jasuhira Nakasoneho. Taktiež jeho starý otec z matkinej strany, Nobusuke Kiši, bol politikom, medzi rokmi 1957 – 1960 bol premiérom Japonska za LDP. Abe absolvoval celú základnú školskú dochádzku v systéme tokijskej súkromnej školy Seikei. Tu, na univerzite Seikei následne tiež vyštudoval politológiu a študoval tiež na University of Southern California v Spojených štátoch amerických. Pracoval v súkromnom sektore až do roku 1982, kedy začal s prácou pre vládnu administratívu (v čase, keď jeho otec bol ministrom). Do politiky vstúpil v roku 1993, kedy vyhral voľby v prefektúre Jamaguči. Abe slúžil pod premiérmi Joširóm Morim a Džuničiróm Koizumim a nakoniec sa stal Koizumiho Najvyšším vládnym tajomníkom. Abe vstúpil do povedomia Japoncov hlavne pre svoj silný postoj, ktorý zastával voči Severnej Kórei, čo ho nakoniec vynieslo až do predsedníctva vládnucej Liberálno-demokratickej strany (LDP) a do úradu premiéra.

Úrad premiéra

Okrem toho, že Abe bude nasledovať ekonomickú politiku svojho predchodcu Koizumiho, rovnako sa predpokladalo, že zlepší napäté vzťahy s Čínskou ľudovou republikou. Bol 57. predsedom japonskej vlády (v 90. období), keď bol zvolený na zvláštnom zasadaní parlamentu 26. septembra 2006. Stal sa najmladším japonským premiérom od dôb druhej svetovej vojny a prvým, ktorý sa narodil až po vojne. 12. septembra 2007 však náhle rezignoval po mesiacoch škandálov svojej vlády a rastúceho politického tlaku. Vládol iba jeden rok. Nahradil ho Jasuo Fukuda.
Po prehratých voľbách v rokoch 2007, resp. 2009 musela strana LDP odísť do opozície. Vláda Demokratickej strany Japonska však trvala iba tri roky, počas ktorých sa vystriedali hneď traja premiéri. Abe sa vrátil do úradu predsedu vlády potom, čo ním vedená Liberálno-demokratická strana vyhrala predčasné voľby v decembri 2012. Menovaný bol 26. decembra 2012. Pre ním prevádzané ekonomické opatrenia sa vžilo označenie Abenomika.
Jeho popularita v roku 2017 výrazne klesala pre škandály vlády, stúpla však pri nebezpečenstve severokórejských jadrových testov. V septembri roku 2017 oznámil ako predseda vlády zámer rozpustiť vládu pod svojím vedením a vyhlásiť predčasné parlamentné voľby, ku ktorým by malo prísť 22. októbra 2017. Vo voľbách čelil najmä bývalej členke LDP a guvernérke Tokia Juriko Koikeovej. Abe však dokázal presvedčivo zvíťaziť a spolu s koaličným partnerom, stranou Kómeitó, získal v oboch komorách parlamentu dvojtretinovú väčšinu.
Autainville

Poloha

Obec má rozlohu 25,01 km². Najvyšší bod je položený 153 m n. m. a najnižší bod 119 m n. m.

Obyvateľstvo

Počet obyvateľov obce je 399 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Martin-le-Châtel

Polohopis

Saint-Martin-le-Châtel má rozlohu 12,77 km². Najvyšší bod je položený 225 m n. m. a najnižší bod 197 m n. m.

Obyvateľstvo

Saint-Martin-le-Châtel má 778 obyvateľov (2009).
Graf vývoja obyvateľstva:
Zdroje: INSEE
Chairón z Pellény

Chairón (starogr. Χαίρων – Chairón) bol slávny atlét a tyran Pellény v 4. stor pred Kr.
Chairón, rodák z achájskej Pellény, patril svojim majstrovstvom v zápasení medzi najslávnejších atlétov v starovekom Grécku. Na celogréckych hrách sa počtom dosiahnutých víťaztiev v zápasení zaradil hneď za Milóna z Krotónu a Sparťanov Hetoimokla a Hipposthena. V Olympii bol totiž korunovaný za víťazstvá v zápasení na štyroch hrách za sebou, a to od roku 356 až do roku 344 pred Kr. a v tejto disciplíne získal aj dva víťazné vence na pýtických hrách. Antické zápasenie sa podobalo nášmu „grécko-rímskemu"; aby súťažiaci zvíťazil, musel súpera trikrát zvaliť na zem, takže sa jej dotkol kolenom, alebo ho prinútiť, aby sa vzdal. Súperi sa od prvého až do posledného kola určovali žrebom a zápasili vylučovacím systémom.
V týchto rokoch vyhrávali na celogréckých hrách aj macedónski športovci (na olympijských hrách aj macedónsky kráľ Filip II.), ktorí Chairóna určite poznali. Pravdepodobne preto ho oslovil Alexander Macedónsky počas svojho taženia na východ. Chairón sa neskôr stal tyranom Pellény. Podľa starovekého autora Athénaia bol Chairón veľmi bohatý a vzdelaný muž. Za jeho vlády bol vnímaný ako úhlavný nepriateľ slobody a demokracie.
Royal Air Force

Štruktúra

Profesionálnym vedúcim RAF je náčelník štábu letectva (Chief of the Air Staff). Náčelník štábu letectva je zároveň vedúcim predstavenstva Rady vzdušných síl (Air Force Board), ktorá je výborom Rady obrany (Defence Council). Rada vzdušných síl je správnou radou RAF a pozostáva z niekoľkých vysokopostavených dôstojníkov.
Veliteľská právomoc je prenesená z Rady vzdušných síl na veliteľstvo RAF. Zatiaľ čo v minulosti existovali individuálne veliteľstvá zodpovedné za bombardéry, stíhačky, výcvik atď., dnes existuje je len Letecké veliteľstvo (Air Command) so sídlom na základni RAF High Wycombe. Napriek tomu, že toto veliteľstvo vedie samotný náčelník štábu letectva, nefunguje takým spôsobom, ako predchádzajúce veliteľstvá s vlastnými samostatnými leteckými veliacimi dôstojníkmi (Air officers commanding) a zamestnancami vzdialenými od Whitehall.
Piotr Rubik

Piotr Rubik (* 3. september 1968 vo Varšave) je poľský skladateľ symfonickej populárnej hudby pre orchester, film a divadlo.
Vyštudoval konzervatórium a neskôr hudobnú akadémiu Fryderyka Chopina vo Varšave. Neskôr sa stal členom svetoznámeho orchestra Jeunesses Musicales International (JMI). Študoval kompozíciu filmovej hudby v Siene (Taliansko) pod vedením Ennia Morriconeho.
Jeho najvýznamnejším dielom je oratórium Tu es Petrus (z latinčiny: Ty si Peter) venovaný Jánovi Pavlovi II. Tvorí druhú z troch častí súborného diela Tryptyk Świętokrzyski (triptych sv. Kríža). Prvá časť diela je oratórium Świętokrzyska Golgota (golgota sv. Kríža) a tretia časť je oratórium Psałterz Wrześniowy (septembrový žaltár).
Ville-au-Montois

Poloha

Obec má rozlohu 12,33 km². Najvyšší bod je položený 387 m n. m. a najnižší bod 260 m n. m.

Obyvateľstvo

Počet obyvateľov obce je 268 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Clénay

Poloha

Obec má rozlohu 5,61 km². Najvyšší bod je položený 316 m n. m. a najnižší bod 244 m n. m.

Obyvateľstvo

Počet obyvateľov obce je 847 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Artemidóros z Milétu

Artemidóros (starogr. Ἀρτεμίδωρος) bol olympijský víťaz v neznámej disciplíne v 3. storočí.
Ailios Granianos Fanios Artemidóros z Milétu si z olympijských hier odniesol víťazný olivový veniec z neznámej disciplíny, a to pravdepodobne na 251. hrách v roku 225, keď Olympia slávila tisícročné jubileum založenia týchto hier (olympijské hry boli podľa tradície založené v roku 776 pred Kr.).
Artemidórovo olympijské víťazstvo je nepriamo zaznamenané na epigrafických nálezoch (na kamenných stélach) Didyma 262 a Didyma 263 (Didyma = McCabe, Donald F. Didyma Inscriptions, Project on the Inscriptions of Anatolia) z maloázijskej archeologickej lokality starovekého iónskeho prístavného mesta Didyma, ktoré uvádzajú, že Artemidóros bol periodonikés, t. j. víťaz všetkých štyroch panhelénskych hier počas štvorročného obdobia zvaného olympiáda. Tieto štyri víťazstvá mohol dosiahnuť aj v priebehu 25 mesiacov, lebo počas olympiády sa nemejské a isthmické hry konali dvakrát.
Issus

Poloha

Obec má rozlohu 7,11 km². Najvyšší bod je položený 247 m n. m. a najnižší bod 178 m n. m.

Obyvateľstvo

Počet obyvateľov obce je 418 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bralná Fatra

Vymedzenie

Nachádza sa v juhozápadnej časti pohoria a zaberá bočné hrebene a doliny, zvažujúce sa do Turca. Na severe vedie hranica s podcelkom Lysec Necpalskou dolinou, na východe hraničí s Hôľnou Fatrou v línii Dedošová dolina, západné úpätie Kráľovej skaly, Bystrická a Turecká dolina. Po krátkom úseku Starohorskou dolinou pokračuje hranica so Starohorskými vrchmi lesným terénom po južnom úpätí hrebeňa Japeň a západne od obce Dolný Harmanec začína Flochovský chrbát, podcelok Kremnických vrchov. Táto, južná hranica, vedie mimo údolia a je pomerne ťažko identifikovateľná. Západný okraj Bralnej Fatry strmo klesá do Turčianskej kotliny, kde sa rozkladajú Diviacka a Mošovská pahorkatina.

Ochrana prírody

Takmer celé územie podcelku patrí do Národného parku Veľká Fatra, resp. jeho ochranného pásma. Z maloplošných chránených území tu leží napr. národná prírodná rezervácia Padva, Rakšianske rašelinisko, Tlstá, Veľká Skalná, Harmanecká tisina, prírodná rezervácia Biela skala a chránený areál Krásno a Žarnovica.

Turizmus

Táto časť Veľkej Fatry oplýva množstvom turisticky atraktívnych lokalít, ktoré sú prístupné značenými turistickými chodníkmi. Okrem dolín sú prístupné viaceré jaskyne, no tiež Blatnický hrad nad Gaderskou dolinou. Cez sedlo Malý Šturec smerom na Krížnu vedie Cesta hrdinov SNP.
Laurin & Klement B

Laurin a Klement B bol osobný automobil firmy Laurin & Klement, vyrábaný v rokoch 1906–1908. Technicky vychádzal z modelu L&K A, no na rozdiel od prvého modelu bol vyrábaný v troch prevedeniach.
Technicky bol automobil príbuzný modelu B, no k dvojmiestnej verzii pribudla väčšia štvormiestna a úžitková verzia. Karoséria bola z nitovaných oceľových dielov a odpružená listovými pružinami. Motor vozidla bol štvordobý vidlicový dvojvalec so zdvihovým objemom 1399 cm³. Najvyšší výkon sa oproti typu A zvýšil na 6,6 kW (9 koní) a umožňoval dosiahnuť maximálnu rýchlosť 45 km/h. Motor bol uložený za prednou nápravou a poháňal zadné kolesá takmer 600 kg ťažkého vozidla.
Rázvor osí bol 2190 mm a rozchod predných i zadných kolies 1150 mm. Vyrobených bolo celkom 250 kusov.
Motteville

Poloha

Obec má rozlohu 8,68 km². Najvyšší bod je položený 157 m n. m. a najnižší bod 135 m n. m.

Obyvateľstvo

Počet obyvateľov obce je 786 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Rivarennes (Indre)

Poloha

Obec má rozlohu 37,41 km². Najvyšší bod je položený 171 m n. m. a najnižší bod 88 m n. m.

Obyvateľstvo

Počet obyvateľov obce je 601 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Koninklijke Philips Electronics

História

Spoločnosť bola založená v roku 1891 v Eindhovene. Jej zakladateľom bol Gerard Philips. Prvé produkty, ktoré spoločnosť vyrábala boli žiarovky a iné elektronické zariadenia. Jej prvá továreň zostáva dodnes otvorená ako múzeum.
Základy podniku, ktorý sa v budúcnosti mal stať jednou z najväčších elektronických spoločností na svete, boli položené v roku 1891. Vtedy sa Gerard Philips rozhodol založiť v holandskom Eindhovene firmu na "výrobu žiaroviek a ďalších elektrických výrobkov".
Až neskôr, v 20. rokoch 20. storočia, si spoločnosť Philips prvýkrát začala chrániť svoje novinky prostredníctvom patentov - napr. v oblasti rentgenového zariadenia, či príjmu rozhlasového vysielania. To bol pravdepodobne tiež impulz k odštartovaniu diverzifikácie produktov v rámci ponúkaného sortimentu. Potom čo v roku 1918 uviedla spoločnosť Philips na trh lekársky rontgen, začala sa v roku 1925 zaoberať prvými experimentami v oblasti televízie. V roku 1927 začala vyrábať rádiá a do roku 1932 ich predala milión. O rok neskôr už vyrobila svoju milióntu výbojku a začala výrobu lekárskych rontgenových prístrojov v Spojených štátoch. Prvý elektrický holiaci strojček spoločnosti Philips bol uvedený na trh v roku 1939. V tej dobe spoločnosť zamestnávala 45 000 ľudí po celom svete a jej tržby činili 152 mil. guldenov. V roku 1963 uviedla spoločnosť na trh prvú magnetofónovú kazetu a v roku 1965 vyrobila svoje prvé integrované obvody. V roku 1972 zas založila spoločnosť Philips spoločnosť PolyGram. Medzi najznámejšie akvizície patrí kúpa spoločnosti pôsobiacej v oblasti osvetlenia Westinghouse (1983). V roku 1983 bol na trh uvedený kompaktný disk. Ďalšími historickými medzníkmi bolo napríklad vyrobenie stomiliónteho televízoru Philips v roku 1984 a tristomiliónteho holiaceho strojčeku Philishave v roku 1995.
Do roku 2004 bol slogan spoločnosti „Let’s make things better“ . Nový slogan "Sense and simplicity" používa spoločnosť  od roku 2004
Václav Houdek

Životopis

Architektúru študoval na ČVUT v Prahe. Projektant referátu verejných prác na Slovensku, zväčša v Bratislave. Autor projektov administratívnych budov, rodinnej výstavby, škôl, nemocníc, budov turistického ruchu a i. Autor objektu Nemocničného pavilónu v Banskej Bystrici (40. roky 20. stor.).
La Chapelle-sous-Dun

Poloha

Obec má rozlohu 8,51 km². Najvyšší bod je položený 553 m n. m. a najnižší bod 317 m n. m.

Obyvateľstvo

Počet obyvateľov obce je 408 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pradědská hornatina

Poloha

Leží v južnej časti Hrubého Jeseníka a od severozápadne situovanej Keprnickej hornatiny ho oddeľuje Červenohorské sedlo. Severovýchodne položenú Medvědskú hornatinu oddeľuje sedlo Vidly (930 m n. m.) a južne položenú Hraběšickú vrchovinu sedlo Skřítek (877 m n. m.).

Turistika

Hlavný hrebeň od Petrových kamenů po Pec je najkrajšou časťou Hrubého Jeseníka a prechádza ním červená trasa zo sedla Skřítek na Červenohorské sedlo. V Pradědskej hornatine je niekoľko chát, poskytujúcich občerstvenie a ubytovanie: Švýcárna, reštaurácia na vrchole Praděda, Kurzovní chata, Chata Barborka a Ovčárna.
Acetabuloplastika

Acetabuloplastika je druh ortopedickej operácie bedrového kĺbu, ktorej cieľom je rozšíriť kontaktnú plochu jamky bedrového kĺbu (acetábula) s hlavicou stehennej kosti (lat. caput femoris) a zvýšiť tak celkovú stabilitu kĺbu. K zákroku sa väčšinou pristupuje v prípadoch nedostatočného vývoja bedrového kĺbu, ktorý sa nepodarilo upraviť inými metódami.
Myon

Poloha

Obec má rozlohu 16,06 km². Najvyšší bod je položený 600 m n. m. a najnižší bod 309 m n. m.

Obyvateľstvo

Počet obyvateľov obce je 190 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ivo Karlović

Povesť

Povesť Iva Karlovića utrpela po tom, ako vyšli na verejnosť správy o jeho tvrdých raperských pesničkách.
Bov (Bulharsko)

Charakteristika

Dedina sa nachádza vysoko v kopcovitom krasovom teréne v pohorí Stará planina vo vysokej nadmorskej výške (priemer je 908 m n. m.) medzi vrchmi Garvan, Javorec a Kolibišta v južnom podloží vrchu Izdrimec. Na severe susedí s katastrom dediny Lakatnik, na juhu s katastrom dediny Leskovdol a na západ sú dediny Gara Bov a Gabrovnica.

Dejiny

Prvá písomná zmienka o dedine je zo 14. storočia. Keďže sa dedina nachádza v pomerne ťažko dostupnom teréne, po vybudovaní železničnej trate v doline rieky Iskăr sa obyvateľstvo začalo presúvať do neďalekej dediny Gara Bov, pričom odsun bol najväčší v rokoch 1956 – 1957, kedy z pôvodných 1557 obyvateľov ostalo v obci 553.
Kétón z Lokridy

Kétón (starogr. Κήτων – Kétón) bol olympijský víťaz v päťboji v roku 448 pred Kr.
Meno olympionika Kétóna je zaznamenané na papyruse (P. Oxy. 222), ktorý bol v roku 1897 objavený britskými archeológmi Bernardom Grenfellom a Arthurom Huntom na egyptskom nálezisku v Oxyrhynchu. Predná strana tohto papyrusu uvádza zoznam olympijských víťazov zo 75. do 78. a od 81. do 83. olympijských hier. Kétón je na tomto značne poškodenom papyruse uvedený v tridsiatom treťom riadku vpravo. Koniec názvu jeho domovskej krajiny Lokridy (nevedno ktorej, v staroveku bolo viac Lokríd) chýba (κητωνλοκρ - kétón lokr...).
Penthatlon (päťboj) sa stal olympijskou disciplínou na 18. hrách v roku 708 pred Kr. a jej prvým víťazom bol Lampis zo Sparty. Pentathlon pozostával zo skoku do diaľky, z behu na jedno stadion, hodu diskom, hodu oštepom a zo zápasenia. V starovekom Grécku bol veľmi obľúbený.
Malcolm Gladwell

Životopis

Malcolm Gladwell sa narodil vo Veľkej Británii, vyrastal však v Kanade. V roku 1984 úspešne ukončil štúdium na University of Toronto v odbore história. Počas štúdia, v lete 1982, absolvoval stáž v americkom National Journalism Center vo Washingtone. Momentálne žije v New Yorku.

Kariéra

Svoju kariéru začal Gladwell v konzervatívnom mesačníku The American Spectator. V rokoch 1987 až 1996 pracoval pre The Washington Post. Od roku 1996 píše pre The New Yorker.

Ocenenia

V roku 2005 bol Gladwell zaradený tyždenníkom Time medzi svojich 100 najvplyvnejších ľudí.
Entrains-sur-Nohain

Poloha

Obec má rozlohu 58,73 km². Najvyšší bod je položený 332 m n. m. a najnižší bod 210 m n. m.

Obyvateľstvo

Počet obyvateľov obce je 889 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ford model A (1927)

Ford model AA

Ford model AA bol úžitkový automobil postavený na základe modelu A.
Kordónová rímsa

Kordónová rímsa je druhom priebežnej rímsy, ktorá stenu alebo budovu neukončuje, ale iba horizontálne člení. Je to každá priebežná rímsa ležiaca medzi soklom a korunnou rímsou. Najčastejšie sa nachádza medzi podlažiami, na úrovni stropnej konštrukcie, tým spravidla člení fasádu na podlažia (rímsa podlažná alebo medzipodlažná). Môže to byť tiež priebežná podokenná (parapetná) rímsa.
Jarok (prítok Rosinky)

Jarok alebo Višňové je malý potok na Hornom Považí, v okrese Žilina v obci Višňové. Je to pravostranný prítok riečky Rosinka. 
Pramení v močaristej kotlinke lúky pri areáli Poľnohospodárskeho družstva Višňové v nadmorskej výške 460 m n. m. Prietokom malý potok bol v minulosti často zneužívaný ako stoka biologických odpadov živočíšnej výroby družstva, čím sa z neho takmer vytratil život. 
Od prameňa pokojne tečie SZ smerom neďaleko obce, do ktorej vstupuje až tesne pred vtokom do riečky Rosinka. Potok lokálneho významu sa po 2 km toku vlieva do väčšej sestry takmer na hranici obcí Višňové a Rosina vo výške 420 m n. m.
Saint-Paul (Vosges)

Poloha

Obec má rozlohu 4,9 km². Najvyšší bod je položený 365 m n. m. a najnižší bod 303 m n. m.

Obyvateľstvo

Počet obyvateľov obce je 136 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Colomiers

Poloha

Mesto má rozlohu 20,83 km². Najvyšší bod je položený 191 m n. m. a najnižší bod 145 m n. m.

Obyvateľstvo

Počet obyvateľov je 35 784 (2011).
Nasledujúci graf zobrazuje vývoj počtu obyvateľov v meste.
Zdroje: INSEE
Brániska

Ochrana

Predmetom ochrany je trávnatá step s radom významných druhov chránených a vzácnych rastlín.
Alpínske vrásnenie

Alpínske vrásnenie správnejšie Alpínska orogenéza je súbor orogenetických pohybov, ktoré sa odohrali v druhohorách a najmä v treťohorách a podmienili vznik alpínskej sústavy. Názov pochádza od Álp, jedného z najdôležitejších pohorí, ktoré pri vrásnení vznikli. Bolo spôsobené konvergentným pohybom africkej, indickej a eurázijskej platne, pri ktorom subdukoval oceán Tethys.

Priebeh

Vrásnenie bolo spôsobené pohybmi tektonických platní bývalého superkontinentu Gondwana, ktoré sa začali v druhohorách, keď sa africká, indická a arabská platňa pohybovali na sever, kde narážali eurázijskú platňu. V tomto období boli k Európe pripojené jej južné časti. Arabská platňa oddelila z východu časť mora Tethys a vzniklo Stredozemné more, ktoré sa zase na západe otvorilo do práve vznikajúceho Atlantického oceánu. Indická platňa, ktorá pôvodne patrila k juhovýchodnej Afrike, sa spolu s Madagaskarom pred asi 70 miliónmi rokov na rozhraní vrchnej kriedy a paleocénu, oddelila a vydala relatívne rýchlo na severovýchod. Madagaskar zostal v blízkosti Afriky, indická platňa pokračovala v pohybe na sever. Pred ňou bol pohlcovaný pod kontinentálnu zemskú kôru zvyšok mora Tethys, za ňou vznikal Indický oceán. Keď sa indická platňa priblížila k Ázii, začalo Tibetské more pred asi pred 7 až 10 miliónmi rokov koncom miocénu subdukovať. Po zrážke Indického kontinentu s Euráziou boli orogeneticky vyzdvihnuté Himaláje.
Hans Moravec

Hans Moravec (* 30. november 1948, Kautzen, Rakúsko) je rakúsky vedec zaoberajúci sa robotikou.
Pôsobí na Carnegie Mellon University. Okrem iného vyvinul technológie strojového videnia a determinácie regiónov záujmu – Regions Of Interest, ROI, v scéne. Vo svojej knihe Mind Children sa zaoberá predpoveďou budúcnosti umelého života.
Svetové hry 2013

Hostiteľské mesto

Pôvodne mali hry organizovať nemecké mesta Duisburg a Düsseldorf, ale kvôli ekonomickej kríze v roku 2009 nedostali peniaze z vládnych prostriedkov a preto museli organizáciu zrušiť, čo oznámili 8. decembra 2008. Cali získalo právo usporiadať Svetové hry 2013 počas prebiehania 8. Svetových hier 2009 v taiwanskom Kao-siungu, keď ho uprenostnilo valné zhromaždenie IWGA pred juhoafrickou Pretóriou.
Maskotom hier bol vták Pitangus sulphuratus (špa. Bichofué gritón).
Oibótas z Dým

Oibótas (starogr. Οἰβώτας – Oibótas) bol olympijský víťaz v behu na jedno stadion v roku 756 pred Kr..
Oibótas z achájskej Dyme zvíťazil v behu na jedno stadion na 6. olympijských hrách, v jedinej disciplíne, v ktorej sa od ich založenia v roku 776 pred Kr. súťažilo. Hry sa o ďalšiu disciplínu behu na dve stadiá (diaulos) rozšírili na olympijských hrách v roku 724 pred Kr. Prvým víťazom behu na dve stadiá sa stal Hypénos z Pisy. Vzdialenosť stadia (600 stôp) sa pohybovala zhruba od 175 do 200 metrov.
Staroveký autor Pausanias uvádza, že Oibótas, syn Oinia, víťaz v behu na jedno stadion, mal sochu v olympijskej Altide, ktorú mu dali zhotoviť jeho rodáci na príkaz veštiarne v Delfách až po troch storočiach. (Prvé sochy atlétov postavili až po 61. hrách, krátko po roku 544, resp. 536 pred Kr.) Hlásal to aj nápis na jeho soche: „Oibótas, Achájčan, syn Oinia, zvíťazil v behu, stal sa tak všeobecne známy vo svojej vlasti Paleia." (Paleia bola Dymé, grécki básnici totiž zo zvyku používali staršie názvy miest)
Cormatin

Poloha

Obec má rozlohu 9,17 km². Najvyšší bod je položený 260 m n. m. a najnižší bod 201 m n. m.

Obyvateľstvo

Počet obyvateľov obce je 544 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lavazza

Lavazza je značka kávy, ktorú vyrába talianska spoločnosť Luigi Lavazza S.p.A..Spoločnosť založil líder v pražení kávy Luigi Lavazza.

O spoločnosti

Luigi Lavazza vyštudoval obchodnú školu a chémiu. Oženil sa a mal 9 detí. Kúpil si obchod s potravinami v Turíne, kde začal onedlho pražiť vlastnú kávu. Vyrábal praženú kávu, miešaním kávových zŕn rôzneho druhu a pôvodu vytváral nové voňe a chute. V priebehu 1. svetovej vojny mala Lavazza vyše 40 zamestnancov. Po vojne kúpil Eureku - pražiaci stroj, ktorým zvýšil produkciu. V roku 1923 sa stal Luigi Lavazza najväčším talianskym dovozcom kávy a pražiarom.
Po 90. rokoch sa mu podarilo získať všetky znaky lídra - nové zariadenia, technológiu, nové sídlo na Corso Giulio Cesare.
Vďaka pergamenovému papieru bolo možné skladovať a uchovať vôňu kávy niekoľko dní, čím Lavazza mohol dodávať na trh hotovú kávu. Predaj kávy prudko stúpal. Keď mal Luigi Lavazza 74 rokov, podiel firmy rozdelil medzi svojich synov, ktorí sa zaviazali, že tieto podiely vždy zostanú v rodine. Zakladateľ firmy zomrel v roku 1949 ako 89 ročný.
Po II. svetovej vojne vzniklo prvé logo firmy. Začiatkom 60 rokov firma spracovávala 40 ton kávy denne a predávala ju vo vrecúškach, alebo plechovkách. V roku 1965 otvorili pri Turíne najväčšiu pražiareň kávy v Európe. V roku 1971 po prvýkrát prezentovali vo svete kávu s vákuovaným balením v hliníkovej fólii. V roku 1979 bolo založené Centrum Luigiho Lavazzu pre štúdium a výskum kávy. Prvú zahraničnú pobočku otvorili vo Francúzsku neďaleko Paríža. Dnes ich má 6 v Európe a jednu v USA, prostredníctvom distribútorov je Lavazza prítomná vo viac ako 80 krajinách sveta.
V roku 1989 firma vytvorila veľmi úspešný kávovar Lavazza Espresso Point, ktorý zaznamenal za rok 60 percentný nárast obratu.
V roku 1994 vytvorila rekord s 33 miliardami šálok kávy. Lavazza zároveň získala certifikát kvality ISO 9003.
Po 100 rokoch od založenia firmy, firma mala 1500 zamestnancov, 5 tovární a vyše 250 druhov káv.
V roku 2004 prišla firma s novým systémom výroby kávy. Systém Blue má kapsule, v ktorej je jedna porcia kávy. Vďaka nej môže mať zákazník kedykoľvek espresso s čerstvou arómou.
Haaltert

Obyvateľstvo

Obec má približne 17 668 obyvateľov (2010).